钦定古今图书集成/明伦汇编/氏族典/第640卷 > 《凌迪知万姓统谱》 > 莫多娄贷文
## 钦定古今图书集成/明伦汇编/氏族典/第640卷 > 《凌迪知万姓统谱》 > 莫多娄贷文

按《北齐书莫多娄贷文传》：“贷文，太安狄那人也。骁果
有胆气，从高祖举义。中兴初，除伏波将军、武贲中郎
将、虞候、大都督。从击尔朱兆于广阿，有功，加前将军，
封石城县子，邑三百户。又从破四胡于韩陵，进爵为
侯。从平尔朱兆于赤谼岭，迁左厢大都督。斛斯椿等
衅起，魏武帝遣贾显智据守石济，高祖令贷文击走”
显智。天平中，除晋州刺史。汾州贼为寇，高祖亲讨，以
贷文为先锋。每有战功，还赉奴婢三十人，牛马各五
十匹，布一千匹。仍为汾陕东雍晋泰五州大都督。后
与太保尉景攻东雍、南汾二州，克之。元象初，除车骑
大将军、仪同南道大都督。攻独孤如愿于金墉城，遇
周军，战没。赠并《肆𢘆》云朔五州军事、并州刺史、尚书
右仆射、司徒公。